banneri_opiskelu.jpg

Avoimia oppimateriaaleja ammatilliseen koulutukseen

Tämän wikin tavoitteena on luoda ilmaisia ja avoimia oppimateriaaleja ammatilliseen koulutukseen. Sisällön puolesta materiaali soveltuu ainakin osin käytettäväksi myös peruskoulujen vuosiluokilla 7-9. Wiki on tarkoitus jättää avoimeksi, jolloin kuka tahansa voi parantaa, muokata ja kopioida materiaaleja omaan ja kaikkien sivuston vierailijoiden käyttöön. Materiaali lisensoidaan lisenssillä CC BY-SA 4.0, eli sitä voi käyttää ja muokata vapaasti, myös kaupalliseen käyttöön. Sivustolla käytetyt kuvat ovat joko itse tehtyjä tai internetin eri lähteistä otettuja vapaasti käytettäviä kuvia, esimerkiksi Pixabaystä tai Unsplashista, joiden tapauksessa kuvan lähteeseen ei ole pakollista viitata.

Sivusto on aloitettu osana DYTO-hanketta, jonka tavoitteena on alentaa toisen asteen koulutuksen oppimateriaalikustannuksia. Tekemiseen on saatu rahoitusta opetushallitukselta.

Osallistuminen

lamppu.jpg Alkuvaiheessa materiaali on tuottanut lähinnä Etelä-Pohjanmaan opiston matemaattisten aineiden opettajat. Wikiin tehdään ensimmäisenä matematiikan materiaaleja ja wikiä on tarkoitus täydentää kemian ja fysiikan materiaaleilla, mutta wikiin on mahdollista tehdä osio mihin tahansa aiheeseen. Jos haluat osallistua materiaalin tuottamiseen tai haluat tuoda omat materiaalisi tähän wikiin, ota yhteyttä Etelä-Pohjanmaan opiston Harri Perämäkeen tai Elisa Männistöön.